На основу члана 8. став 1. и члана 18. Закона о Народној скупштини („Службени гласник РС“, број 9/10) и члана 26. Пословника Народне скупштине („Службени гласник РС“, број 20/12 - Пречишћени текст),

Народна скупштина Републике Србије, на седници Првог ванредног заседања у Четрнаестом сазиву, одржаној 31. јула 2024. године, донела је

**О Д Л У К У**

**О ИЗМЕНАМА ОДЛУКЕ О САСТАВУ СТАЛНИХ ДЕЛЕГАЦИЈА НАРОДНЕ СКУПШТИНЕ РЕПУБЛИКЕ СРБИЈЕ У МЕЂУНАРОДНИМ ПАРЛАМЕНТАРНИМ ИНСТИТУЦИЈАМА**

У Одлуци о саставу сталних делегација Народне скупштине Републике Србије у међународним парламентарним институцијама („Службени гласник РС“, бр. 23/24 и 44/24), врше се следеће измене:

**I**

У Делегацији у Парламентарној скупштини Процеса сарадње у Југоисточној Европи разрешава се Богдана Кољевић Грифит дужности заменика члана Делегације.

У Делегацију у Парламентарној скупштини Процеса сарадње у Југоисточној Европи бира се Александар Павић за заменика члана Делегације.

**II**

У Делегацији у Парламентарној скупштини Франкофоније разрешава се Богдана Кољевић Грифит дужности члана Делегације.

У Делегацију у Парламентарној скупштини Франкофоније бира се Ана Ивановић за члана Делегације.

**III**

Ову одлуку објавити у „Службеном гласнику Републике Србије“.

РС Број 36

У Београду, 31. јула 2024. године

**НАРОДНА СКУПШТИНА РЕПУБЛИКЕ СРБИЈЕ**

ПРЕДСЕДНИК

 Ана Брнабић